

\_\_\_\_\_napirend

**ELŐTERJESZTÉS**

**a KEVIKO Prevenció Védőnői Szolgáltató Kft. 2024. évi üzleti tervének I-III. negyedéves teljesüléséről**

***Tisztelt Közgyűlés!***

2020. november 01. napjától Eger Megyei Jogú Város Önkormányzatának 100 %-os tulajdonában áll a KEVIKO Prevenció Védőnői Szolgáltató Kft.

Eger Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásról szóló 33/2022.(XI.25.) önkormányzati rendelete 41. § (2) bekezdés 10. pontja alapján, az egyszemélyes gazdasági társaságra vonatkozóan Eger Megyei Jogú Város Önkormányzata Közgyűlésének hatáskörébe tartozik a társaság éves üzleti tervének I-III. negyedéves teljesítéséről készült beszámoló elfogadása:

*„41. §*

***(2)*** *Az alábbiakban felsorolt ügyek az egyszemélyes gazdasági társaságok esetében a Közgyűlés hatáskörébe tartoznak.*

*……*

***10.)*** *éves üzleti terv elfogadása, az éves üzleti terv I. negyedéves, féléves, valamint az I-III. negyedéves teljesítéséről készült beszámolók elfogadása”*

A KEVIKO Prevenció Védőnői Szolgáltató Kft. 2024. november 12-én benyújtotta Eger Megyei Jogú Város Polgármesteri Hivatalának Vagyongazdálkodási Irodájára a Felügyelő Bizottsága által 2024. november 12-én elfogadott 2024. I-III. negyedévi beszámolóját (1. melléklet).

A gazdasági társaság 2024. évi üzleti tervének elkészítésekor meghatározó tényező volt az iskolai védőnői szolgáltatás átszervezésének 2024. július 01. napi határideje, ezen időpontig tervezték a bevételszerző tevékenység folytatását. Az átszervezésre nem került sor, az új határidő nem ismert, az iskolai védőnők továbbra is a KEVIKO Prevenció Kft. alkalmazásában állnak.

Az alábbi táblázat összefoglalja a KEVIKO Prevenció Kft. 2024. évi üzleti tervének I-III. negyedéves teljesülését.

adatok ezer forintban

|  |  |  |  |  |
| --- | --- | --- | --- | --- |
| **EREDMÉNYKIMUTATÁS** | | | | |
|  |  | **2024. évi terv adatok** | **2024. I-III. negyedév tény adatok** | **Index**  **2024. I-III. negyedév/**  **2024. terv (%)** |
| **I.** | Értékesítés nettó árbevétele | 72 000 | 112 943 | 156,87 |
| **II.** | Aktivált saját teljesítmények értéke | 0 | 0 |  |
| **III.** | Egyéb bevételek | 0 | 26 |  |
| **IV.** | Anyagjellegű ráfordítások | 2 500 | 4 579 | 183,16 |
| **V.** | Személyi jellegű ráfordítások | 54 000 | 92 180 | 170,70 |
| ***VI.*** | *Értékcsökkenési leírás* | 3 267 | 1 649 | 50,47 |
| ***VII.*** | *Egyéb ráfordítások* | 2 000 | 215 | 10,75 |
| **A** | **Üzemi eredmény** | **10 233** | **14 346** | **140,19** |
| **B** | Pénzügyi műveletek eredménye | 0 | 0 |  |
| **C** | **Adózás előtti eredmény** | **10 233** | **14 346** | **140,19** |

A KEVIKO Prevenció Kft. a 2024. I-III. negyedéves gazdálkodását 14 346 E Ft adózás előtti eredménnyel zárta.

**Kérem a Tisztelt Közgyűlést, hogy fogadja el az alábbi határozati javaslatot.**

Eger, 2024. november 12.

**Vágner Ákos**

Eger Megyei Jogú Város

Polgármestere

**Határozati javaslat:**

**Eger Megyei Jogú Város Önkormányzata Közgyűlése elfogadja a KEVIKO Prevenció Védőnői Szolgáltató Kft. 2024. I-III. negyedévéről készített beszámolóját 14 346 ezer forint adózás előtti eredménnyel.**

**Felelős: Vágner Ákos Polgármester**

**Dr. Barta Viktor Jegyző megbízásából**

**Juhász Éva Vagyongazdálkodási Iroda vezetője**

**Kovácsné Daruháti Judit ügyvezető, KEVIKO Prevenció Kft.**

**Határidő: 2024. november 28.**